
Bolșevicii s-au întors 


B olșevicii s-au întors. Nu neapărat doctrinar, cât ca strategie și tactică de cucerire 
a spațiului și agendei publice, în cele din urmă a statului, și de identificare și 
combatere a "dușmanilor poporului”. În cele ce urmează, vom vorbi despre 

armele lor preferate, umilirea în public și demascarea, dar vom încerca, de asemenea, să 


propunem o posibilă cale de răspuns a celor ce se regăsesc în postura de conservatori. 


Să lămurim un aspect: nu la oameni cu concepţii de stânga sau progresiste ne referim 
aici, oameni care au, pur și simplu, viziunea lor despre lume și rosturile ei, ci la un soi nou, 


digitalizat, de comisari culturali. 


Pe care îi găsim deghizați în “societate civilă”, diverse platforme de “apărare” a drepturilor 
omului (mai bine zis, de impunere a drepturilor unora în detrimentul altora), de iniţiative 
de “salvare” a democraţiei de vot si a statului de drept de domnia legii. Sunt activiști 
profesioniști, trolli ai agorei, uneori stipendiati, beneficiind de trainiguri, alteori 
oportuniști isteti care înțeleg unde bate vântul și se aruncă la prada. Sunt cei care 
“salubrizeaza istoria” și "igienizează” spaţiul public, eliminând simboluri istorice și 
persoane care au alte vederi ce deviază de la linia de partid și de stat. Sunt cei care 
înveninează stările de spirit, tensionând și distrugând orice fel de punte între oameni 


diferiţi, dar, altfel, dispuși să coopereze. Sunt cei care vor să impună gândirea unică. 


Armele preferate ale activiștilor autointitulati democrați sau progresiști au devenit, după 


model americano-leftist, „public shaming”-ul și „call out”-ul. 


“Public shaming”-ul este atunci cand rusinezi, umilești în public o persoană, de regulă 
publică, însă nu neapărat, pentru o declaraţie, o atitudine sau o acţiune sau pentru că 
pur și simplu este, într-un fel sau altul, ofensator (“offensive”) fata de cine știe de 
sensibilitati revendicative. Un proprietar de cofetărie care nu vrea să facă tort cu 
simboluri gay, de pildă, ca să iau un exemplu concret, poate fi expus pe reţelele de 
socializare spre o astfel de umilire în public, ca represalii pentru ofensa adusă 
“comunităţii” LGBTQ. Si de la linșajul online la cel real este doar un pas. Sau un profesor 
care refuză să folosească sau nu nimerește, din grabă și confuzie, pronumele revendicat 
al unui student transgender, opresandu-i, astfel, identitatea, poate fi supus protestelor si 


dat afara. 


Evident, internetul a făcut din aceasta practică o armă redutabilă de intimidare, 
distrugere, compromitere a cuiva. A oricui. Efectul de contagiune și de amplificare al 
onlineului face ca un astfel de act de represalii să capete proporții uriașe și, poate, 
definitive, asupra biografiei unei persoane care, altfel, nu are alt păcat decât că a supărat 


pe cine nu trebuie. 


"Public shaming”-ul, cum spuneam, este arma preferată a tuturor predicatorilor tolerantei 
și corectitudinii politice, lucru ce ar părea paradoxal, pentru cine crede că aceste valori 
sunt promovate pentru ce sunt ele în sine și nu pentru un exerciţiu complex de putere, 


dominare. 


Spre deosebire, ‘call out” este atunci când demasti pe cineva, dibuind în spatele 
cuvintelor și atitudinilor sale, aparent inofensive, macabre și rele motivații. Esti 
conservator cu privire la căsătorie? Asta înseamnă, de fapt, că vrei să elimini 
homosexualii din societate. Nu ești de acord cu eliminarea busturilor lui Vulcănescu din 
spaţiul public? Ești antisemit. Demascarea e diferită de umilirea în public, deși duce la 
același rezultat, stigmatizarea și marginalizarea socială, prin faptul că te deposedează 
radical de atributele cetăţeniei și ale onorabilitatii prin simple procese de intenţie, 
acuzații și false atribuiri, dar lătrate viguros și cu convingere. Umilirea în public se 
referă, "măcar", la o reacţie fata de ceva. Demascarea este, însă, destinată nu celor ce se 
împotrivesc unui anume curent sau mers al lucrurilor, ci celor care caută, oarecum naiv, 


să rămână în "mainstream". 


Umilirea in public și demascarea nu sunt noi în istorie. Prima are o sănătoasă tradiţie 
medievală și e soră bună cu vânătoarea de vrăjitoare, ambele mărci (re)înregistrate ale 


progresiștilor. 


Folosirea lor cu atata eficienta in spatiul public este, insa, de data mai recenta. Ele au 
facut parte din armele preferate de intimidare ale bolsevic-stalinistilor. Gazeta de 
perete si demascarea au fost practici prin care oponenti sau simpli oameni care 
gandeau diferit erau marginalizati, exclusi sau chiar eliminati din viata sociala sau/si a 


partidului. 


Este o ironie a sorții (sau o răzbunare a istoriei?) faptul că aceste arme non-fizice de 


distrugere în masă au ajuns să se mute din defuncta URSS în încă în viață SUA. 


Ce-i de făcut? 


D esigur, astfel de tactici de vânare și anihilare a adversarului (generic vorbind, dar 
fără să intrăm în detalii, căci nu e locul aici, "conservatorul român”) se practică și 
în online-ul românesc. Ele trebuie denuntate ca atare, iar mitologia, naraţiunea 

folosită, deconstruită minuţios. Conservatorul român este, într-adevăr, vânat, etichetat, 
demascat, uneori umilit în public (adică, de fapt, pe Facebook). Dar, a /a guerre comme à 


la guerre. 


Soluţia nu este victimizarea sau (auto)plangerea de milă fata de prigoana si persecuția 
dezlantuite de oamenii răi asupra celor buni. Soluţia nu poate fi nici un răspuns în aceiași 
termeni, căci penser contre c'est penser méme, ci, mai degrabă, un angajament conștient 
în această confruntare ce se duce, în ultimă instanţă, cu "lumea" și cu "duhurile räutätii”. 
Dar, acest lucru sună cam stereotip. În plus, o postură ademenitoare, dar, în fapt, 


ineficientă, pe alocuri chiar comodă, o reprezintă cantonarea în "colţul albastru” al 


conservatorismului doctrinar ce se multumeste sa repete, uneori stereotip, aceleasi teze 


despre neomarxismul cultural, corectitudinea politica, etc. 


Poate avem nevoie, totusi, de altceva. 


De exemplu, de o precizare răspicată a ceea ce vrem noi si de o confruntare, în cuvânt, în 
spațiul public, cu adversarii ideologici care să fie dusă inclusiv pe “terenul” pe care l-au 
ocupat abuziv. De fapt, nu atât pe terenul devenit al lor, cât pentru detronarea lor. Este 
inadmisibil ca noi, purtătorii adevăratului mesaj și cuvânt eliberator, emancipator, de 
restaurare în demnitate a oricărei ființe umane, indiferent de rasă, etnie și gen, să fi 
lăsat acest rol unor uzurpatori obtuzi, înguști, resentimentari și totalitari. Acest loc de 
avangardă trebuie redobândit de orice conservator care știe care sunt rădăcinile sale. 


Știu, sună oximoronic: conservator și avangardă. Nu este, dar nu am loc aici să dezvolt. 


Apoi, este inadmisibil ca noi, cei care pretuim realitatea, nu societatea imaginată, să fi 
lăsat perpetuatorilor agendelor distopice sexuale discursul despre problemele reale ale 
familiei și societăţii românești. Căsătoria, de pildă, miza momentului, nu trebuie 
abordată ca un obiectiv în sine; ci ca un început. Nu acel început pe care detractorii 
demersului îl atribuie, fantasmagoric si gratuit, CpF, anume instaurarea unui fel de 
teocratii represiv-sexuale, ci un început pentru revolutionarea statului și a societății, 
adică pentru repunerea familiei și a oamenilor în centrul politicilor statului. Căci nu 


oamenii există pentru stat și economie, ci statul și economia pentru oameni. 


vw Uy 


Am trait decenii sub imperativul "modernizării”, "reformelor structurale”, a "eficientizării”. 
Rezultatul: trăim într-o Românie care pierde în fiecare zi oameni, care se depopulează, 


destructurează. Ajunge. O nouă economie naţională și o nouă politică socială, centrate 


in jurul familiei si persoanei, acestea ar fi, dupa parerea noastra, directiile unui 


conservatorism renascut. 


Da, e adevarat, bolsevicii s-au intors. Dar agenda lor nu mai prezinta nici un interes pentru 
“mase”. Este o poliloghie complicată despre gen, identitate, diversitate, egalitate. Nimic 
concret. Da, e adevărat, practică umilirea, stigmatul, demascarea. Dar nu are nici un sens 
să ne cantonăm într-o postură defensivă. Mai degrabă să ne reamintim că noi ar trebui 
să fim "lumina lumii”, avangarda care provoacă comoditatea celor căldicei și status- 
quo-ul favorabil privilegiatilor, "celor puternici ai lumii”, avangardă care își trage seva și 
legitimitatea din contactul direct cu realitatea societăţii și a firii umane, din contactul cu 


văduva și orfanul, cu străinul și săracul. 

13 Comentarii 


Doroteea 6aniinurmä / Răspunde 


Ca lumea! Atat ca pasii concreti necesari parcurgerii drumului invers de la pozitia defensiva in 
care incet-incet ne am pomenit captivi, la cea de atac viguros de pe varful redutei sigure a 


normalitatii sustinute de realitate, nu stiu de ce, dar nu mai sunt atat de simplu de facut... 


Cuvântul Ortodox 6aniinurmä / Răspunde 


Mda... dar nici acolo parca nu e de stat. Dar nu e simplu, intr-adevar. 


RobertCr 6 aniinurma / Răspunde 


Dupa esecul lui Marian Munteanu, lulian Capsali venise cu ideea unui partid conservator, 
autentic(mi-e foarte greu sa inteleg de ce, cei din CpF nu fac acest lucru). Nadajduiesc ca „s-a 
dat ordin pe unitate” si mai multi crestini s-au intalnit si au ajuns la concluzia pe care ati expus- 
o. Nu e tarziu, nu va fi usor, la capitolul unitate stam foarte prost cum spunea parintele Justin, 


insa cu noi este Dumnezeu. 


Cuvântul Ortodox 6aniinurmä / Răspunde 


Nici pe de departe. Nu exista nici ordinul, nici unitatea. © 
Si aici, totusi, nu despre partid e vorba, ci despre un mod de a gandi si a stabili 


obiective, care poate fi agreat si folosit de oricine vrea sa se implice sau e 


implicat deja, fara a necesita constituirea formala a unui grup/partid. 


Ninnlaia 2 ori oi 7 Dănniinda 


INIVVUIGIS O di Hi Uullilad / KASpPUIIUE 


„O noua politică socială, centrate în jurul familiei si persoanei” este un tel ce trebuie realizat!!! 
lata o caramida ce contribuie la construirea acestui „edificiu”: 

Sa se aloce timp si fonduri pentru fiecare preot ortodox (ce urmeaza sa cunune un barbat si o 
femeie) pentru ca inainte de cununie barbatul si femeia sa fie catehizati in legatura cu casatoria. 


Fara aceasta catehizare sa nu se faca cununia. 


Cuvântul Ortodox 6aniinurmä / Răspunde 


(Nicolaie 


Asta intra in treburile Bisericii, nu ale statului. 


GeluS 6animurmä / Räspunde 


De mult timp asteptam prezentarea acestei constatari si rezultanta ei, „ce-i de facut ?” 

Nu se poate angaja o discutie cu neobolsevicii in spatiul public, nu merita dialogat cu lăturile lor 
ideologice. 

Eu vad doar risposta ferma, adica NU, caci ce este mai mult vine de la mestesugirile celui rau. 
Apoi trebuie gandit foarte serios la cuvintele Lui: „cine-si va pierde viata pentru Mine, o va 
castiga”...(in vesnicie), cu tot ce presupune aceasta, chiar daca suna cunoscut, dar nu este in 


duhul lumii de acum. 


Ileana saniînurmă / Raspunde 


E de facut un partid, ca sa ai pe cine vota fara sa-ti incarci constiinta. Partid de pe platforma 
caruia sa se spuna niste adevaruri, sa se apere niste idealuri, sa se castige suflete. Cat se mai 


poate. 


Ciprian 6 ani înurmă / Răspunde 


Trebuie reamintit și dovedit creștinilor care sunt adevăratele volori ale vieţii. Trebuie ca toţi să 
înțelegem de unde vine vindecarea sufletească și cum atingi adevarata fericire . Este nevoie de 
un sacrificiu mare , oamenii se vor întoarce la credință doar atunci când vor simţi viclenia și 


durerea care o poate provoca această veche sectă. Dumnezeu să ne aibă in pază. 


soram  6aniînurmă / Răspunde 


Alex 5aniinurmä / Răspunde 


Desi ati scris acest articol in urma cu un an, ramane actual! Cel putin directia in care lumea o ia, 
nu si luare de atitudine pe care ati propus-o din pacate... eu traiesc in occident si de aici de unde 
sunt vad, din fericire si din pacate viitorul romaniei. Aici eu sunt cel “dezaxat” si va garantez ca 
NU EXISTA mod de a demonstra contrariul in fata oamenilor in mijlocul carora traiesc. (Ma refer 
la prieteni-in public nu indraznesc sa-mi exprim pdv., pentru a nu fii linsat) Ma consolez cu 


conluzia unui important conservator roman, “ce e val ca valul trece” — M. Eminescu 


IOAN  Saniinurma / Raspunde 


Off lume.. Biserica noastră a fost si va fi mereu prigonită..dar azi mâine ajunge să facă același 
lucru ! Pe vremuri, înaintea adevaratilor bolșevici care au plantat printre preoți și informatori 
(lupi in haină de păstor) în biserica ortodoxă se făcea si școală, acum preoţii înjură în biserică si 
mai grav ..fac politică iar asta nu se întâmplă în spațiul virtual ci în cel real. Un luru ciudat se 
intamplă aici.. mereu UE și SUA sunt de vină, dar parcă avem mai multe biserici ortodoxe în 
Europa și SUA decât în Rusia. Conservatorismul nu ne împiedică să ne adaptăm la lumea care, 
vrem nu vrem, se schimbă. Adaptarea nu înseamnă neapărat să schimbi "apa vie, apa limpede 
cu apa tulbure” trebuie căutate metode noi de a păstra și dezvolta ADEVĂRATA CREDINȚĂ. Mai 


avem cu cine , avem un trecut ca o fundaţie trainică, azi putini cunoscuti cu evlavie ( areu de pus 


1 - . Li Li + 


pe cantar preotii la cate posturi trebuie urmate) cu viitorul este mai greu..tot mai putini enoriasi 
tineri. "Lupii" sunt la tot pasul .. căsătorii prin care oortodoxismul pierde mai mereu, trimisii 
predicatorior bat la uși zilnic.. etc . Vai de cei care și-au pierdut încrederea în ortodoxie, dar mai 


ales de cei care i-au ajutat să-și piardă încrederea. 


emil 4aniinurmä / Răspunde 


Se stie ce e de facut...problema este cum? Ei detin aproape toata presa, iar mediul online pe 


platformele cu audienta mare are cenzura drastica...mai precis e vorba de FB...cum scrii ceva ce 
deranjeaza, cum esti suspendat de a mai posta si comenta. Si atunci cum? Sunt platforme care 
nu practica cenzura, dar sunt la inceput si audienta lor e foarte mica. Provblema este ca 
oamenii si-au pierdut credinta si de aici vin toate relele. Pierderea credintei duce la stricarea 
echilibrului interior, care mai departe duce la ceea ce se vede acum in Romania si in lume. O 
idee ar fi nesupunerea civica pasnica sau cale Gandhi cum ii spun eu. El asa a facut in India si a 
eliberat-o de asuprirea straina. Dar pentru asa ceva trebuie credinta si sacrificiu. Cine e dispus la 
asta? Societatea actuala se va indrepta numai prin sacrificii supreme, numai prin implinirea a 
ceea ce scrie in Apocalipsa. Orice partid se va face va fi parazitat sau blocat cumva sa acceada 
in alegeri. Dar mai sigur e faptul ca alegerile sunt trucate, adica nu conteaza cati si cum 
voteaza, rezultatul e stabilit dinainte, deoarece ei au puterea si o folosesc discretionar. Suntem 


deja in dictatura, dar multi se cred in democratie...Dumnezeu sa ne apre si sa ne ajute! 

